Борис Младенов-Young
Болницата тази нощ е тиха…

chitanka.info

Болницата тази нощ е тиха.

Славей пее някъде навън;

ни веднъж звънците не смутиха

песента му със тревожен звън.

Зад бюрото в лекарската стая

аз не спя и в размисли вглъбен

планове за болните чертая —

утре пак ме чака тежък ден.

Утре работата продължава,

денонощно водим битка тук,

щом изпиша някой, идва друг.

Но добре че има и такава

нощ, в която ни една душа

в звездното небе не отлетя!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.